РЕПУБЛИКА СРБИЈА

НАРОДНА СКУПШТИНА

Oдбор за административно-буџетска

и мандатно-имунититетска питања

22 Број:

25. септембар 2012. године

Б е о г р а д

На основу члана 10. став 3. Закона о Високом савету судства (''Службени гласник РС'', бр. 116/08, 101/10 и 88/11) и члана 65. став 1. алинеја прва Пословника Народне скупштине ("Службени гласник РС", број 20/12 – пречишћен текст) Oдбор за административно-буџетска и мандатно-имунититетска питања је, на седници одржаној 25. септембра 2012. године, донео

О Д Л У К У

О ИЗМЕНИ ОДЛУКЕ О ВИСИНИ НАКНАДЕ ЗА РАД

У ВИСОКОМ САВЕТУ СУДСТВА

28 број 120-2429/09 од 16. јула 2009. године и 28 број 120-1808/11 од 17. маја 2011. године

Члан 1

У Одлуци о висини накнаде за рад у Високом савету судства 28 број 120-2429/09 од 16. јула 2009. године и 28 број 120-1808/11 од 17. маја 2011. године, у члану 2. алинеја трећа мења се и гласи:

''- чланови Савета из реда адвоката и професора правног факултета у висини посланичког додатка народног посланика.''

Члан 2

Ова одлука ступа на снагу осмог дана од дана доношења.

ПРЕДСЕДНИК ОДБОРА

Зоран Бабић

О б р а з л о ж е њ е

Правни основ за доношење ове одлуке садржан је у члану 10. став 3. Закона о Високом савету судства који прописује да члановима Савета по положају и члановима Савета из реда адвоката и професора правног факултета припада посебна накнада за рад у Савету коју одређује надлежни одбор Народне скупштине. Чланови Савета по положају, у складу са Законом, су председник Врховног касационог суда који је и председник Савета, министар надлежан за правосуђе и председник Одбора за правосуђе, државну управу и локалну самоуправу, као надлежног одбора у Народној скупштини (члан 5. Закона.)

Средства за рад Савета обезбеђују се у буџету Републике Србије, којима Савет самостално располаже у складу са законом (члан 3. Закона).

Чланом 65. став 1. алинеја прва Пословника утврђено је да Одбор за административно-буџетска и мандатно-имунититетска питања, доноси опште акте којима се уређују питања статусног и материјалног положаја функционера које бира Народна скупштина у калду са законом.

Предложеном одлуком враћа се првобитно решење из основне Одлуке коју је Одбор донео на седници одржаној 16. јула 2009. године, која је утврђивала да изборни чланови Високог савета судства изабрани из реда адвоката и професора правног факултета имају право на масечну накнаду за рад у Савету у висини посланичког додатка. Наведена накнада, у конкретном случају, за месец септембар 2012. године износи 30.358,00 динара.

РЕПУБЛИКА СРБИЈА

НАРОДНА СКУПШТИНА

Oдбор за административно-буџетска

и мандатно-имунититетска питања

22 Број:

25. септембар 2012. године

Б е о г р а д

На основу члана 10. став 3. Закона о Државном већу тужилаца (''Службени гласник РС'', бр. 116/08, 101/10 и 88/11) и члана 65. став 1. алинеја прва Пословника Народне скупштине ("Службени гласник РС", број 20/12 – пречишћен текст) Oдбор за административно-буџетска и мандатно-имунититетска питања је, на седници одржаној 25. септембра 2012. године, донео

О Д Л У К У

О ИЗМЕНИ ОДЛУКЕ О ВИСИНИ НАКНАДЕ ЗА РАД У ДРЖАВНОМ ВЕЋУ ТУЖИЛАЦА 28 број 120-2429/09 од 16. јула 2009. године и 28 број 120-1809/11 од 17. маја 2011. године

Члан 1

У Одлуци о висини накнаде за рад у Државном већу тужилаца 28 број 120-2429/09 од 16. јула 2009. године и 28 број 120-1809/11 од 17. маја 2011. године, у члану 2. алинеја четврта мења се и гласи:

''- члан Државног већа из реда адвоката и професора правног факултета у висини посланичког додатка народног посланика.''

Члан 2

Ова одлука ступа на снагу осмог дана од дана доношења.

ПРЕДСЕДНИК ОДБОРА

Зоран Бабић

О б р а з л о ж е њ е

Правни основ за доношење ове одлуке садржан је у члану 10. став 3. Закона о Државном већу тужилаца који прописује да члановима Државног већа по положају, члановима Државног већа јавним тужиоцима и члановима Државног већа из реда адвоката и професора правног факултета припада посебна накнада за рад у Већу коју одређује надлежни одбор Народне скупштине. Чланови Државног већа по положају, у складу са Законом су Републички јавни тужилац, министар надлежан за правосуђе и председник Одбора за правосуђе, државну управу и локалну самоуправу, као надлежног одбора у Народној скупштини (члан 5. Закона). Средства за рад Савета обезбеђују се у буџету Републике Србије, којима Савет самостално располаже у складу са законом (члан 3. Закона).

Чланом 65. став 1. алинеја прва Пословника утврђено је да Одбор за административно-буџетска и мандатно-имунититетска питања, доноси опште акте којима се уређују питања статусног и материјалног положаја функционера које бира Народна скупштина у складу са законом.

Предложеном одлуком враћа се првобитно решење из основне Одлуке коју је Одбор донео на седници одржаној 16. јула 2009. године, која је утврђивала да изборни чланови Државног већа тужилаца изабрани из реда адвоката и професора правног факултета имају право на масечну накнаду за рад у Државном већу у висини посланичког додатка. Наведена накнада, у конкретном случају, за месец септембар 2012. године износи 30.358,00 динара.